**Ukrytie**

Ukrytím sa rozumie ochrana osôb v ochranných stavbách pred možnými následkami mimoriadnych udalostí.

**Za ochranné stavby sa považujú:**

1. ochranné a úkrytové priestory všetkých kategórii a typov,
2. chránené pracoviská, ktoré slúžia civilnej ochrane.

Ukrytie obyvateľstva sa zabezpečuje v odolných úkrytoch, plynotesných úkrytoch a jednoduchých úkrytoch budovaných svojpomocou diferencovane podľa analýzy územia, z hľadiska možných mimoriadnych udalostí.

Na zabezpečenie ukrytia obyvateľstva sa vypracúva plán ukrytia obyvateľstva, ktorý je súčasťou plánu ochrany.

 **Režim života pre obyvateľstvo pri ukrytí v ochranných stavbách CO:**

1. **Režim správania sa osôb pri vstupe do úkrytu z vonkajšieho kontaminovaného prostredia dodržiavať v tomto poradí:**
2. odložiť vrchný odev, PIO a úkrytovú batožinu v chodbe pred vstupom do úkrytu, alebo v inom určenom priestore,
3. vykonať v prvej hygienickej predsieni (slučke) čiastočnú dezaktiváciu odevu, obuvi a neseného materiálu, ale hlavne nechránených kontaminovaných častí tela,
4. vykonať vlastnú úplnú hygienickú očistu.
5. **Režim života osôb v úkryte uplatňovať takto:**
6. starať sa o osobné veci, udržiavať PIO v pohotovostnej polohe a použiť ich včas len na pokyn veliteľa úkrytového družstva,
7. zbytočne nepoužívať sociálne zariadenia úkrytu, šetriť vodou a potravinami, dodržiavať čistotu a poriadok pri osobnej hygiene,
8. nefajčiť, nezapaľovať sviečky, neznečisťovať vzduch, ani iným spôsobom neobmedzovať spoluukrývané osoby,
9. zbytočne nevyhľadávať konflikty so spoluukrývanými osobami, nevyžadovať pre svoje osobné pohodlie neodôvodnené privilégiá,
10. zdržiavať sa len vo vymedzenom priestore, zbytočne sa z neho nepremiestňovať a tým neprekážať v činnosti príslušníkom úkrytového družstva a zbytočne nevyrušovať spoluukrývané osoby,
11. v priebehu vývoja mimoriadnej situácie sa správať pokojne, s potrebným nadhľadom a disciplinovane,
12. nevyvolávať a nešíriť paniku v úkryte, ale svojim správaním sa tejto predchádzať,
13. napomáhať pri udržiavaní pokoja úkrytového družstva,
14. pozorne zaznamenávať a registrovať informácie o vývoji mimoriadnej situácie,
15. presne sa riadiť ustanoveniami platného úkrytového poriadku, priamymi pokynmi a usmerneniami veliteľa a príslušníkov úkrytového družstva, ktoré sú vydávané vzhľadom na vývin mimoriadnej situácie,
16. dodržiavať stanovené režimy správania sa v úkryte,
17. navrhovať príslušníkom úkrytového družstva reálne opatrenia smerujúce ku zlepšeniu situácie osôb v úkryte a k efektívnosti ukrytia.
18. **Režim života osôb opúšťajúcich úkryt uplatňovať takto:**
19. ak nie je okolie úkrytu kontaminované, organizovane na pokyn veliteľa odchádzať do svojich domov (bytov),
20. pri kontaminácii okolia úkrytu opustiť úkryt v nasadených PIO a po vyznačených priechodoch prejsť na vykonanie hygienickej očisty alebo do prepravných prostriedkov k vykonaniu evakuácie, pričom presne plniť pokyny poriadkových jednotiek.